ПРАВИЛО ЗА ОТПАДНАЛИ ОТ ВЯРАТА (ЕРЕТИЦИ, СЕКТАНТИ, НЕВЕРНИЦИ)

Ереста (Сектантството) е най-тежкият грях срещу Първата Божия заповед. Църквата забранява съвместната молитва с еретици (10 и 45 Апост. прав.), както и богослужебното моление за тях, но в безкрайното си човеколюбие разрешава частната молитва за обръщането им. Затова нека се молим с надежда за тяхното вразумяване така:

Заради молитвите на светите наши отги, Господи Иисусе Христе, Сине Божий, помилуй нас.

Свети Боже... Отче наш... (стр. 108)

Тропари

От бащинската Твоя слава безумно се отдалечих, греховно пропилях богатството, което ми даде. Затова с гласа на блудния син, Ти викам: пред Тебе съгреших, Отче щедри, приеми мене, който се разкайвам, и ме направи като един от Твоите наемници.

Слава на Отца и Сина и Светия Дух, и сега и винаги, и во веки веков.

На пречистия Твой образ се покланяме, Благий, като просим прошка прегрешенията ни, Христе Боже. Защото доброволно прие с плът да издигнеш на Кръста, за да избавиш нас, които създаде, от робството врага. Затова с благодарност Ти пеем: Спасителю наш, който дойде спасиш света, с радост изпълни всичко.

на се на да

Молитва 1

Господи, отстъпилите от Православната вяра и заслепените от гибелни ереси и секти просвети със светлината на Твоето познание и присъедини към Твоята една, света, съборна, апостолска Църква (три пъти).

Молитва 2

Господи Боже наш, добър Пастирю на заблудените словесни овци, прекланяме колене и сърце пред Тебе и съкрушено викаме: намери заблудената душа на Твоя недостоен раб (името) и го присъедини към Църквата, която Ти си придоби с драгоценната Твоя Кръв. Просвети неговия възгордян ум с лъчите на смирението, неговото прелъстено сърце - със светлината на трезвението и насочи стъпките на дръзката му воля към

обетованата земя на послушанието. Избави го от душегубителните вълци, облечени в овча кожа, които са го похитили от Твоята кошара - Църквата, поради душевната му слабост и нашето нерадение, и сега всеки момент могат да го разкъсат. Спаси го от рикащия лъв - дявола - този изкусен изобретател на всяка гнусна ерес и секта, - защото всеки миг може да го глътне и запокити в преизподния си ад. Господи наш, Господи, Ти, Който промишляваш и се грижиш дори за малката тревичка и безпомощната мравка, погрижи се и за затъмнилия Твоя образ и подобие у себе си недостоен раб (името) и го облечи отново в сватбената дреха на правата вяра, с която Църквата удостоява своите послушни чеда. Вразуми го по начин, който Ти е угоден, но го изтръгни от ръцете на злите и лукави работници на дявола.Накажи го телесно, ако това ще спомогне за изправлението му, но на духовна смърт не го предавай! Ти, преблаги Господи, си обръщал и обръщаш множество еретици и отстъпници в правата вяра и си ги въвеждал в чертога на Твоята една, света, съборна и Апостолска Църква; обърни и Твоя раб (името), за да се зарадват на небесата Ангелските войнства за него - повече отколкото за деветдесет и девет праведници, които нямат нужда от покаяние; да се зарадваме и ние, които дълбоко скърбим за неговото отпадане от Тебе, и така с едно сърце и една уста да прославим Тебе, Господа Иисуса Христа, Сина Божий, и Твоя безначален Отец с Пресветия Дух, сега и винаги, и во веки веков. Амин.

Молитва 3

Всевишни Боже, Владико и Създателю на всички твари, Който си навсякъде с Твоето величие и държиш всичко с Твоята сила! На Тебе, Великодаровити наш Господи, ние недостойните Ти принасяме благодарност задето не отвръщаш лице от нас поради нашите беззакония, но напротив, призоваваш ни към покаяние и достоен християнски живот. Заради нашето спасение Ти си изпратил Твоя Единороден Син на земята и си благовестил Твоето безкрайно снизхождение към човешкия род, че не желаеш да умре грешникът, а очакваш всички да се покаем и обърнем към Тебе, за да бъдем спасени. Ти, като снизхождаш към нашата немощна природа, подкрепяш ни с всесилната благодат на Светия Твой Дух, утешаваш ни със спасителната вяра и със съвършената надежда на вечните блага. Ти ръководиш Твоите избраници в горния Сион и ги пазиш като зеницата на око. Изповядваме, Господи, Твоето голямо и безпримерно човеколюбив и милосърдие. Но, като виждаме попълзновенията на

мнозина, всеблаги Господи, усърдно Те молим: погледни с милостиво око върху Твоята света Църква и я запази невредима и непобедима от ереси, секти и суеверия, и я огради с мир. Спри, Господи, разцеплението на светата Църква и със силата на Твоя Дух обърни всички отстъпници да познаят истината и ги причисли към Твоето избрано стадо в Твоята истинска Църква, а нас, правовярващите, укрепи и запази в светото Православие. Господи, смекчи ожесточението на заблудените и отвори слуха им, за да познаят Твоя глас и да се обърнат към Тебе, нашия Спасител. Просвети, Господи, мислите на помрачените от безверие чрез светлината на Твоето богопознание. Ти, Който си ни дал заповед да обичаме Тебе, нашия Бог, и своя ближен, стори така че ненавистта, враждите, обидите, клетвопрестъпленията и другите беззакония да се прекратят, и в сърцата ни да зацарува истинска любов. Не отвръщай, Господи, лицето Си от нас, а ни въздай радостта на Твоето спасение. Дай, Господи, и на пастирите на Твоята света Църква ревност, и разтвори с евангелски дух тяхната грижа за спасението и обръщането на заблудените, и така всички да достигнем съвършенство във вярата, изпълнение на надеждата и истинската любов, за слава на Тебе, нашия Господ, Отец и Син и Свети Дух, во веки веков. Амин.

Заради молитвите на светите наши отци, Господи Иисусе Христе, Сине Божий, помилуй нас. Амин.

+++

След това правило можеш да си прочетеш псалом 1; Иак. 5 гл.; Мат. 18 гл. и дневното житие или някое житие от тези на св. Юстин Философ (1.VI./14 VI.), св. преподобномъченик Онуфрий Габровски (4.I./17.I.) и св. преподобномъченик Игнатий Старозагорски (8.Х/21.Х.).